 Akizungumza na gazeti hili jana, Rais wa Chama cha Vinyoya Afrika Mashariki, Gesase Waigama alisema mashindano hayo yatafanyika Dar es Salaam kwenye ukumbi wa Moshi Hotel, Manzese.Alisema anategemea ushiriki wa timu mwaka huu utakuwa mkubwa kwa kuwa walifikisha taarifa mapema, kwa ajili ya timu kufanya maandalizi binafsi.“Maandalizi yanakwenda vizuri na tunatarajia Aprili 29 mwaka huu mambo yatakuwa moto kwa kuanza mashindano yetu, tunahimiza wadau waje kushuhudia tutakavyochuana,” alisema.Waigama alisema hadi sasa timu zilizothibitisha ushiriki wao ni mbili ambazo ni Kenya na Uganda na kuhimiza timu nyingine zianze mchakato mapema kwa ajili ya kufanya maandalizi ya ratiba.Rais huyo alisema kwa upande wa Tanzania ushiriki utakuwa mkubwa kwani timu nyingi za mikoani zimealikwa.